MaxiMina 35/2022 8 Numărul 35 (CIII) 9 octombrie 2022 


ANUNŢURI 


* Blând şi liniştit. Tăcut şi fără să ridice vreodată glasul la 
cineva. Răbdând orice neajuns de la ceilalţi, fără să ripos- 
teze. Acestea au fost cuvintele pe care le-am auzit zilele 
trecute despre fratele Ioan-Voicu (soţul Lianei asisten- 
ta), care a trecut de câteva zile la Domnul. Dumnezeu va 
descoperi în veşnicie taina fiecărui suflet, mai ales a celor 


Maxima 


care au trăit cu discreţie. 


* Sunt de 25 de ani împreună, căs- 
nicia lor stând pe patru stâlpi (cei 
patru copii), după cum am auzit 
duminica trecută, când am fost 
părtaşi la cununia de argint (25 de 
ani) a fraţilor Simeon-Istvan și 
Daria-Doina. Dumnezeu să le 
dea putere şi de acum înainte! 


LIBRĂRIA LOGOS 
ne recomandă 


Pr. Josiah Trenham 


Stâncă şi nisip. Concepţia ortodoxă despre reformatorii pro- 


ŞTIRI 


* Duminică, 09 octombrie 2022, cu binecuvântarea şi în prezenţa Înaltpreasfinţitului 
Părinte Dr. Timotei Seviciu, Arhiepiscopul Aradului, împreună cu un sobor de preoţi 
şi diaconi va avea loc slujba de târnosire şi sfințire a picturii bisericii „Intrarea 
Domnului în Ierusalim” a Parohiei Arad-Grădiște II, din Municipiul Arad. 


(sursa: arhiepiscopiaaradului.ro) 


* Klaus Kenneth va susţine marţi, 11 octombrie, conferinţa „Tinerii şi călătoria spre 
Adevăr”, organizată de ASCOR Timişoara la Universitatea de Vest. A trecut prin 
religiile orientale şi printr-o viaţă zbuciumată, plină de căutări, până când l-a cunos- 
cut pe Sf. Sofronie de la Essex şi s-a botezat ortodox. (sursa: basilica.ro) 


* Duminica trecută, credincioşii Parohiei Sânleani, au fost chemaţi de glasul clopote- 
lor pentru a fi prezenţi la slujba Vecerniei, unde a avut loc instalarea părintelui 
Călin-Dan Teuca (directorul Seminarului Teologic din Arad), ca păstor duhovnicesc 


al acestei comunităţi nou înfiinţate. (sursa: arhiepiscopiaaradului.ro) 


testanți şi învăţăturile lor 


Este în prezent cel mai util şi cuprinzător studiu pentru a întelege deosebirile dintre 
Ortodoxie şi creştinismul apusean, cu ramurile sale: romano-catolicismul şi protestan- 
tismul. Provenind el însuşi dintr-o veche familie de protestanți americani, Părintele 
Trenham reprezintă ghidul ideal pentru a înţelege Reforma, dogmele protestanismului 


şi impactul reformatorilor. 


N STÂNCĂ ȘI NISIP 

a CONCEPȚIA ORTODOXĂ 

| DESPRE REFORMATORII PROTESTANȚI 
ŞI ÎNVĂŢĂTURILE LOR 


Pr, Jasdah Tren 


Aşteptăm întrebările, sugestiile şi eventualele colaborări pe adresa revista.maximina (O gmail.com sau la tel. 
0734.194.372. Mulţumim tuturor pentru rugăciuni şi ajutor financiar. 


Foaie ortodoxă pentru sufleţ 


Transumanism ș: 
Transiigurare 


Acum, când lumea tremură la gândul unui apropiat con- 
flict nuclear, preşedintele SUA a dat în septembrie un 
ordin executiv cu privire la biotehnologia avansată. Este 
vorba despre „nevoia de a dezvolta tehnologii genetice 
care să poată scrie circuitul unei celule şi să realizeze o 
programare biologică predictibilă, în acelaşi fel în care 
se creează partea de software a unui calculator”. 


Doamne, miluieşte! Chiar dacă vrem sau nu, chiar dacă 
ştim sau nu, epoca transumanismului este gata să încea- 
pă. Ce este transumanismul? În definiția dată de unul 
din părinţii mişcării, „transumanismul diferă faţă de 
umanism prin recunoaşterea şi anticiparea modifică- 
rilor radicale ale naturii şi posibilităţilor vieţii 
noastre, rezultând din diverse ştiinţe şi tehnologii”. Alţii 
îl cataloghează ca o mişcare intelectuală şi culturală in- 
ternaţională care sprijină folosirea noilor ştiinţe şi tehno- 
logii pentru a îmbunătăţi abilităţile şi aptitudinile menta- 
le şi fizice ale oamenilor şi a ameliora ceea ce ea vede 
ca aspecte nedorite şi nenecesare ale condiţiei 
umane, cum ar fi prostia, suferinţa, boala, îmbă- 
trânirea şi moartea involuntară. 


Acum câţiva ani am fost la Budapesta la un congres al 


familiei, or- 
ganizat de 
Ministerul 

Familiei din 
Ungaria (au 
aşa ceva, un 
minister al 
familiei, în 
timp ce în 
SUA avem 
un  ambasa- 
dor LGBT!). 
Ni s-a pre- 
zentat pe un ecran numele tuturor prim-miniştrilor din 
Europa occidentală şi est-centrală şi am fost întrebaţi 
câţi copii credem că au aceşti miniştri. Media conducăto- 
rilor occidentali de atunci a fost O (zero), iar în cealaltă 
parte a Europei media era în jur de 3. Aceşti oameni fără 
copii iau decizii referitoare la viaţa noastră de familie! 


Suntem conduşi de oameni care vor să revoluţioneze cre- 
aţia lui Dumnezeu, de oameni care stau împotriva Lui şi 
a tot ce înseamnă tradiţia şi vederea creştină asupra lu- 
mii. De oameni care sunt gata să-şi folosească poziţia în 
cel mai distructiv mod cu putinţă. Aceşti oameni neagă 


Icoana Maica Domnului de la „Șapte Lacuri” 


(13 octombrie ) 


| Icoana făcătoare de minuni a fost dăruită mănăstirii Şapte Lacuri de lângă Kazan (Rusia) 
" acum aproape 4 secole, dar este mult mai veche. A fost purtată în mai multe procesiuni 
"! pentru izbăvirea de ciumă. Din consemnările minunilor acestei icoane, reiese clar că orbii, 
paralizii, stăpâniţi de demoni erau vindecaţi în jurul ei prin rugăciuni. De asemenea, icoa- 
a este considerată ocrotitoarea şi ajutătoarea femeilor care şi-au pierdut pruncii, a celor 
singuri şi uitaţi de lume, celor şi bolnavi şi neputincioşi, a celor cu boli nervoase. 

viaţa veşnică şi raiul, dar nu pot trăi 
cu consecinţele acestei negări. Căci o 
astfel de poziţie taie orice înţeles al 
omului şi al lumii, taie orice soluţie 
la problemele vitale ale omenirii. 


Acești oameni înveşnicesc moartea! 
Însă sunt prizonierii lumii seculare 
pe care au creat-o şi ai lipsei lor de 
credinţă în Dumnezeu. Astfel că au 
creat transumanismul. Insă nu pot 
şterge dorul după Edenul pierdut, 
care este în fiecare fibră a fiecărui 
om! Deşi Il neagă pe Dumnezeu, 
nu pot șterge faptul că suntem 
toţi făcuţi după chipul Său. Iar 
acest chip este mărturia împo- 
triva viziunii lor atee asupra 
lumii. 


Cea mai bună descriere a adepților 
transumanismului o face Sf. Ap. Pa- 
vel acum 2000, adresându-se Roma- 
nilor: 


„Mânia lui Dumnezeu se descoperă 
din cer peste toată fărădelegea şi 
peste toată nedreptatea oamenilor 
care țin nedreptatea drept adevăr. 
Pentru că ceea ce se poate cunoaşte 
despre Dumnezeu este cunoscut de 
către ei; fiindcă Dumnezeu le-a ară- 
tat lor. Cele nevăzute ale Lui se văd 
de la facerea lumii, înțelegându-se 
din făpturi, adică veşnica Lui putere 
şi dumnezeire, aşa ca ei să fie fără 
cuvânt de apărare, pentru că, cu- 
noscând pe Dumnezeu, nu L-au slă- 


vit ca pe Dumnezeu, nici nu I-au 
mulțumit, ci s-au rătăcit în gânduri- 
le lor şi inima lor cea nesocotită s-a 
întunecat. Zicând că sunt înţelepţi, 
au ajuns nebuni.” 


Deşi spun că vor să ajute omenirea, 
soluţiile lor fără de Dumnezeu aduc 
consecinţe extrem de grave, care îi 
depăşesc chiar şi pe iniţiatorii lor. Ei 
vor să rezolve problema păca- 
tului prin negarea sa, iar pro- 
blema morţii printr-o tehnolo- 
gie avansată. 


Transumaniştii trebuie să se închine 
cuiva, dacă nu se închină adevăratu- 
lui Dumnezeu, iar dumnezeul lor 
este tehnologia. Au nevoie, ca toţi 
oamenii, de un mântuitor, dar pen- 
tru că nu-L doresc pe Mântuitorul 
Care le-ar pune în cumpănă faptele, 
şi-au creat un lucru mântuitor — 
tehnologia. 


Una dintre tezele lor este aceasta: 
„moartea e opţională”. Şi aceasta o 
numesc ştiinţă. Să nu fim copii la 
minte! Cine a scăpat până acum de 
moarte, în afară de Hristos, Cel care 
a biruit moartea? Ei cred că dacă 
punem creierul într-un recipient 
care să-l conserve şi să-l adăugăm 
apoi, prin tehnologie, unui „trup” 
robotizat, aceasta înseamnă nemuri- 
re. Cum să gândeşti că poţi reduce 
întreaga şi minunata personalitate a 
omului cuprinsă în suflet doar la un 


organ trupesc precum creierul? 


Biserica răspunde la toate aceste 
naivităţi şi aberaţii, la ideea de tran- 
sumanism, prin ceea ce numim 
transfigurare: „Celui ce te loveşte 
peste obraz, întoarce-i şi pe celălalt; 
pe cel ce-ţi ia haina, nu-l împiedica 
să-ți ia şi cămaşa. Oricui îţi cere, dă 
-i; şi de la cel care ia lucrurile tale, 
nu cere înapoi...”. Întreaga învăţătu- 
ră a Mântuitorului se concentrează 
nu pe schimbarea creierului, ci pe 
schimbarea inimii, centrul sufle- 
tului său, pe vindecarea voinţei, 
pe luminarea minţii. 


Transumaniştii nu înţeleg că nu teh- 
nologia a cauzat căderea omului, şi 
nu ea va fi aceea care îi va aduce 
mântuirea. Căderea omului a fost 
una personală, Adam şi Eva s-au 
depărtat de Dumnezeu, iar întoarce- 
rea omului este tot una personală, 
prin Hristos, iar nu printr-un obiect 
sau o tehnică. „Căutaţi-Mă şi veți fi 
vii!” (Amos 5, 5) Dacă vrem să trăim, 
singurul chip este a-L căuta pe Dum- 
nezeu, căci EI este Viaţa. 


Pr. Josiah Trenham 


Biserica Ortodoxă 
Sf. Ap. Andrei, 
Riverside, California 


loc tacut 


tăcerea cuvintelor tale 


este mai puternică decât o revol- 
tă 


minciunile vor să invadeze toate 
celulele 


şi dau în flăcări 


când liniştea se-aşterne 


înveţi s-asculți tăcerea grăitoare 


e înlăuntru şi limpezeşte firea 


devine putere a duhului tău 


în sinele adânc 


loc tăcut de-ntâlnire 


cu Dumnezeu 


P.N. 

A 


Interviul săptămânii 


pezdinul 
mINunNILOr 


Bezdinul are o umbră de taină. Pustietatea locurilor şi a mănăstirii odihnesc şi cutremură, în acelaşi timp. Stră- 
juie Lunca Mureşului de aproape 500 de ani. Au trecut peste el valurile vremii: otomani, uniaţi, austro-ungari, 
comunişti... A rămas în picioare... lar Dumnezeu a descoperit în anii din urmă comoara cea de mare preţ a mă- 
năstirii, Sf. Chiril. Mireasma de jertfelnicie, rugăciune şi smerenie ce se simte când îi săruţi moaştele, te face fa- 
miliar cu Sfântul într-o clipă şi dornic să-l mai cercetezi din când în când. E singurul statornic la Bezdin. Despre 
el şi despre mănăstirea sârbească atât de iubită şi de români ne-a împărtăşit câteva gânduri Elisabeta, sora 
noastră care cercetează mereu sfinţi şi locuri încărcate de har. 


De câtă vreme aţi devenit o apropi- 
ată a mănăstirii Bezdin şi de unde 
dragostea pentru acest loc? 


De 10 ani merg la Bezdin. Din seara 
în care a fost descoperit Sf. Chiril. 
Numai el ştie taina aceasta... 


De la o singură vieţuitoare după 
anii '90, maica Anghelina, s-a 
ajuns într-o vreme la o obşte de 
monahi... 


Obştea de monahi au fost doar doi 
din Serbia. Insă după câţiva ani au 
plecat. Starețul, părintele Emilian, 
din păcate s-a îmbolnăvit foarte rău 
şi a trecut la Domnul la vârsta de 33 
de ani. Acum e acolo un părinte din 
Serbia care face Sf Liturghie şi Sil- 
viu care e de 7 ani la Bezdin. 


Ce schimbări s-au făcut în ultimii 
ani? Știm că acestea s-au realizat şi 
cu ajutorul unor fraţi din obşte. 


Cu ajutorul lui Dumnezeu, al Maicii 
Domnului şi al Sf. Chiril, şi prin oa- 
menii pe care Fi i-au adus, s-au re- 
făcut acoperișul, bucătăria, 4-5 chi- 
lii. S-au pus geamuri la coridoare. 
Maicile de la Gai şi Tămand au cu- 
sut veşminte atât pentru Sfântul, cât 
şi pentru biserică şi ierarhul sârb. 


Când a fost descoperit Sf. Chiril? 


Spuneţți-ne ceva despre el. 


Nu ştiu să spun exact anul. Cu 10 
ani în urmă cu siguranţă. A luptat 
pentru Ortodoxie în secolul XIX. A 
fost închis 20 de ani pentru că a 
refuzat să accepte trecerea cu forţa 
la uniaţie a ortodocşilor sârbi şi tri- 
mis în exil la Mănăstirea Bezdin. 
Aici a stat închis într-o chilie mai 
mulţi ani. Ceilalţi monahi nu aveau 
voie să-l caute. A fost înmormântat 
în curtea Mănăstirii, în spatele Bise- 
ricii, unde a fost descoperit prin 


dragostea lui Dumnezeu pentru oa- 
meni şi pentru a-i ajuta prin Sfinţii 
Lui. Sf. Chiril este mare făcător 
de minuni. A vindecat foarte mul- 
tă lume de tot felul de probleme. 
Este prăznuit în 11 octombrie. 


Poate ar trebui să-l punem mai des 
la încercare... 


Maica Anghelina spunea că se vedea 
la miezul nopţii o rază de lumină 
care sigur venea de la sau spre mor- 
mântul Sfântului Chiril. 


Pot să spun că Sf. Chiril este un dar 
de la Dumnezeu pentru noi toţi care 
locuim în jurul lui. Totdeauna când 
cineva merge şi vorbeşte cu el, stă şi 
îl ascultă cu foarte multă dragoste şi 
smerenie. Deja când intri în curtea 
mănăstirii se simte o pace şi o liniş- 
te care cu siguranţă sunt de la Sfân- 
tul. Dar să nu uităm că acolo în pri- 
mul rând Maica Domnului este stă- 
până şi stareță, şi cu siguranţă Fa a 
mijlocit la Dumnezeu să fie desco- 
perit mormântului Sfântului Chiril, 
în urma rugăciunilor celor care ve- 
neau să se roage la Bezdin, având 
probleme şi necazuri. 


Vă mulţumim! 

Internetul este plin de citate şi ma- 
xime, mediile sociale răspândesc 
zilnic cuvinte de folos. Nu dorim să 
adăugăm la acestea altele, ci vă 
împărtăşim un program de viaţă 
creştină obişnuită, alcătuit de Pă- 
rintele Thomas Hopko, unul dintre 
dascălii de seamă ai Ortodoxiei 
americane. Cu toţii avem nevoie din 
când în când de o clarificare a celor 
pe care să ne concentrăm cu adevă- 
rat zi de zi. Programul său de viaţă 
creştină nu are pretenţia de a fi cel 
mai bun, însă poate fi pornirea pen- 
tru mici schimbări. Sunt lucruri 
simple pentru viețile noastre tot 
mai complicate. Reproducem în 
acest număr jumătate din îndemnu- 
rile sale. 


p Fii mereu cu Hristos şi pune-ţi 
nădejdea în Dumnezeu pentru orice 
lucru. 


pb Roagă-te cum poţi, nu cum crezi 
că ar trebui. 


p Stabileşte un program de rugă- 
ciune pe care să fii în măsură să-l ţii 
şi urmează-l cu stricteţe. 


indemnuri simple 
pentru o viață complicată 


p Spune „Tatăl nostru” de mai mul- 
te ori pe zi. 


pb Repetă o rugăciune scurtă de câte 
ori poţi. 


p Cândte rogi, fă metanii. 


p Hrăneşte-te moderat şi cu mân- 
care sănătoasă, posteşte în zilele de 
post. 


pb Practică tăcerea — interioară şi 
exterioară. 


p Stai în linişte pentru 20 sau 30 de 
minute în fiecare zi. 


p Fă fapte de milostenie în taină. 


p Participă la sfintele slujbe cu re- 
gularitate. 


p Spovedeşte-te şi împărtăşeşte-te 
cu regularitate. 


pb Nu face părtăşie cu gândurile şi 
sentimentele nepoftite. 


pb Descoperă-ţi cu regularitate toate 
gândurile şi sentimentele duhovni- 


cului. 
p Citeşte Scriptura zilnic. 


pb Citeşte cărţi bune, măcar câte 
puţin. 


» Cultivă comuniunea cu sfinţii. 
p Nu ieşi în evidenţă, ci fii omenos. 


p Fii amabil cu toţi, înainte de toate 
cu casnicii tăi. 


p Păstrează curăţenia şi ordinea din 
casa ta. 


p Fă-ţi un hobby bun şi sănătos. 
p Fă exerciţii fizice cu regularitate. 


pb Trăieşte cu adevărat fiecare zi şi 
fiecare parte a ei. 


p Fii sincer în toate, şi mai întâi cu 
tine însuţi. 


p Fii credincios în cele mici. 


Fericitul Neculai de la Sihăstria 


(t1o octombrie 2004) 


Din Galaţiul natal, vine după război în cealaltă parte a ţării, tânăr fiind, şi stă o vreme la mănăstirea Bo- 
drog. Apoi află de părintele Cleopa Ilie de la Sihăstria şi i se face ucenic. De atunci a îmbrăcat haina ne- 
buniei pentru Hristos. Grija sa a fost rugăciunea. Dorinţa lui — obţinerea liniştii de a se ruga. Spunea 
că „în veacul ăsta nu este timp de stat de vorbă”. În vremea Postului Mare, se mulțumea cu câteva linguri 
de miere şi apă. La bătrâneţe a împărţit broşuri şi cărţi duhovniceşti prin ţară. In 2004, la sfârşitul Sfintei 
Liturghii, aflat la rugăciune înaintea icoanei, se stinge liniștit. 

sfinţi din vremurile de pe urmă 


Stareţa Rahila 


- văzătoarea cu duhul de la Borodino - 


Născută în prima jumătate a seco- 
lului al XIX-lea, într-o familie de 
negustori bogaţi din Rusia, Maria şi 
-a dorit de copilă altceva decât viaţa 
pe care o duceau părinţii ei. Mer- 
gând într-un pelerinaj la Lavra Pe- 
cerska, i s-a arătat Sf. Teodosie, 
care a îndemnat-o să lase lumea şi 
să-şi afierosească viaţa lui Hristos. 
Aşa a ajuns Maria monahie, cu nu- 
mele de Rahila, iar de la 39 de ani s 
-a mutat la Mănăstirea Borodino, 
unde va fi mai târziu stareță şi unde 
va rămâne până la adormirea sa din 
1928. Stareţa Rahila a fost canoni- 
zată de Biserica Rusiei, data pome- 
nirii sale fiind de 27 septembrie/10 
octombrie (ziua adormirii). Spicu- 
im mai jos câteva fapte minunate 
din viaţa acestei stareţe a Rusiei. 


Înmulțirea bucatelor 


În cel de-al șaptelea an de ucenicie 
stareţa a împuternicit-o pe Maria să 
supravegheze pregătirea mesei pen- 
tru lucrătorii mănăstirii. Maicile 
care avuseseră mai înainte această 
ascultare erau invidioase pe Maria 
şi s-au hotărât s-o facă de râs în faţa 
întregii mănăstiri. Intr-o zi, nu au 
înştiințat-o că a doua zi aveau să 
sosească o mulţime de lucrători 
cărora va trebui să li se dea să mă- 
nânce. Fără să bănuiască ce i se 
pregăteşte, Maria a făcut dimineaţă 
mâncarea, cu rugăciunea pe buze. 
La ceasul prânzului, călugărițele au 
venit la ea şi i-au spus că sunt mai 
bine de o sută cincizeci de lucrători 
cărora trebuie să li se dea de mân- 
care. „Am ieşit în fugă din bucătă- 
rie, povesteşte maica Rahila, m-am 
dus la căpița de fân şi acolo m-am 
prăbuşit în genunchi, întinzându- 
mi brațele către cer şi spunând: 
«Maica lui Dumnezeu, scapă-mă 
din necaz! Dă-le tu de mâncare 
acestor lucrători! Eu n-am ştiut 
nimic, nici n-am vrut să am vreo 
întâietate. Am venit aici din ascul- 
tare.» Mă rugam fierbinte, şi lacri- 
mile îmi şiroiau pe obraz." S-a în- 
tors în bucătărie, a scos din cuptor 


oala cu ciorbă, a făcut asupra ei 
semnul crucii şi a început să pună 
în blide; surorile duceau la masă. 
Iar borşul nu numai că a ajuns la 
toţi lucrătorii, ci a rămas şi pentru 
obşte. Muncitorii au plecat sătui. În 
urma lor, Maria a mai hrănit încă 
cincisprezece maici. Dar în oală mai 
era destulă mâncare! Pâine a rămas 
mai multă decât se copsese. Iar la 
început, toată ciorba fusese chibzui- 
tă cam pentru 25 de oameni! Vestea 
despre această minune s-a răspân- 
dit repede în mănăstire şi dincolo 
de zidurile ei. 


Duhovnicia 


Maica Rahila a primit marea schi- 
mă în 1915. Potrivit tipicului mă- 
năstiresc, a rămas în biserică vreme 
de câteva zile şi nopţi. In acel timp 
maica s-a aflat de multe ori în răpi- 
re pe când se ruga, făcându-se ne- 
văzută celor din jur. Atunci a văzut- 
o pe Maica lui Dumnezeu într-o 
mantie gingaşă, bătută toată în pie- 
tre de mare preţ. 

După ce a primit schima, maica 
Rahila locuia într-o chilie lângă 
bolniţă şi veghea asupra ei. Le mân- 
gâia pe maicile date în grija sa şi, 
având darul străvederii, pe mul- 
te le îmbărbăta şi le pregătea pen- 
tru ceasul morţii. Maica Rahila ve- 
dea mai înainte ceasul morţii celor 
din bolniță. Din senin o vedeai că 
începe să se îngrijoreze şi adesea 
alerga, în puterea nopţii, să cheme 
preotul cu Sfânta Impărtăşanie 
pentru vreuna dintre călugăriţe ca- 
re era pe moarte. Până când părin- 
tele se ducea la biserică să ia Sfinte- 
le Taine, maica Rahila începea a o 
pregăti pe bolnavă şi a o încredința 
să se împărtăşească. Aceasta, care 
de multe ori se simţea încă bine, 
primea cuminecătura, deşi era ne- 
dumerită. Se întâmpla câteodată că 
nici nu apuca părintele să ducă îna- 
poi la altar Sfintele, că şi venea ci- 
neva cerând să pomenească la 
morţi pe cea pe care abia o împărtă- 
şise! 


Odată ce a ajuns schimonahie, lu- 
mea alerga la ea ca la o maică du- 
hovnicească plină de har, iar aceas- 
ta o tulbura nespus. În noaptea ce a 
urmat primei zile în care pelerinii 
au venit la ea pentru blagoslovenie, 
maica Rahila s-a rugat fără înceta- 
re. În zori, aţipind puţin într-un 
scaun, a văzut-o limpede în chilie 
pe Maica lui Dumnezeu în veşmânt 
alb si în mare strălucire. Maica 
Domnului a binecuvântat-o şi i-a 
spus cu glas tare: 


- Tot ce vei cere pentru oa- 
meni eu voi împlini! Voi bla- 
goslovi pe toţi cei blagosloviţi 
de tine! 


Atunci şi-a amintit şi cuvântul sta- 
reţului Ioan Zăvorâtul, care îi spu- 
sese odinioară: „Are să vină vre- 
mea când n-ai să mai ai timp nici 
să-ți faci cruce. Vei mângâia oa- 
menii, căci va fi mare suferință.” 


Cu ale ei sfinte rugăciuni, Doamne 
miluieşte-ne pe noi! Amin! 

Părintele Ştefan ne spunea acum 
mai mulţi ani că ar trebui să fim 
mai atenți faţă de învățătura Biseri- 
cii şi a canoanelor. De la aceste cu- 
vinte a venit gândul de a aduna aici 
câteva cuvinte de clarificare în ce 
priveşte icoana ortodoxă, şi în speci- 
al icoana Sfintei Treimi. 


„Reprezentarea Sfintei Treimi cu 
imaginea Tatălui bătrân şi a Duhului 
în chip de porumbel nu a existat pâ- 
nă la căderea Bisericii Apusului la 
anul 1054. Căderea în erezie se vede 
clar şi în iconografie. Icoana Treimii 
era cea clasică, a îngerilor de la steja- 
rul Mamvri. Reprezentările Tatălui 
de până atunci erau într-un nor, ca 
atunci când a dat tablele legii lui Mo- 
ise.” (Părintele Ştefan) 


Cei care susțin că Dumnezeu Tatăl 
poate fi pictat, se bazează pe vedenii- 
le proorocilor, în special pe ale proo- 
rocului Isaia (6:5 — Domnul Savaot) 
şi Daniel (7:9 şi 13 — Cel Vechi de 
zile). Insă, potrivit tâlcuirilor făcute 
de Sfinţii Părinţi la proorociile din 
Vechiul Testament, putem vedea că 
aceste vedenii sunt înţelese ca fiind 
referiri la Dumnezeu Fiul şi nu la 
Dumnezeu Tatăl. 


Chiar înainte de 1054, şi anume la 
Sinodul VII Ecumenic (787), Sf. Pă- 
rinţi au stabilit clar în ce fel pot fi 
reprezentate Persoanele Sfintei Tre- 
imi. Tatăl nu poate fi reprezen- 
tat pentru că nu a fost văzut. 
Fiul S-a arătat, deci poate fi repre- 
zentat. Însuşi Mântuitorul răspunde 


Apostolului Filip, care Îl roagă să le 
arate pe Tatăl: „De atâta vreme sunt 
cu voi şi nu M-ai cunoscut, Filipe? 
Cel ce M-a văzut pe Mine a văzut pe 
Tatăl. Cum zici tu: Arată-ne pe Ta- 
tăl?” (loan 14, 9). 


Părinţii Sinodului au reluat argu- 
mentul Papei Grigorie II din scrisoa- 
rea acestuia către împăratul Leon 
Isaurul: „De ce nu-L reprezen- 
tăm şi nici nu-L descriem pe Tatăl 
Domnului nostru lisus Hristos? 
Pentru că nu ştim cum este. (...) 
Numai dacă L-am fi văzut şi cunos- 
cut precum L-am văzut şi cunoscut 
pe Fiul Său, atunci am fi încercat să- 
L descriem şi să-L reprezentăm cu 
ajutorul artei”. 


Alţi doi mari apărători ai sfintelor 
icoane, Sfinţii Teodor Studitul si 
Ioan Damaschin, s-au opus repre- 
zentării lui Dumnezeu Tatăl. Sf. loan 
Damaschin afirma: „Nu Îl reprezen- 
tăm pe Domnul Dumnezeu, deoare- 
ce nu Îl vedem; dacă L-am fi văzut, 
L-am fi reprezentat”. 


Reprezentarea catolică a Sf. Treimi a 
fost interzisă de Marele Sinod de la 
Moscova, din anul 1667, în următorii 
termeni: „A-L reprezenta în icoane 
pe Dumnezeu-Savaot (adică pe Ta- 
tăl), cu barbă albă, cu unicul Său 
Fiu în poală şi cu un porumbel între 
Ei, este nemaipomenit de absurd şi 
de necuviincios, pentru că nimeni nu 
L-a văzut pe Dumnezeu-Tatăl. Pen- 
tru că Tatăl nu are trup şi nu în trup 
S-a născut Fiul din Tatăl mai înainte 
de veci; David Profetul spune: «Din 
pântece mai înainte de luceafăr Te- 

sau tablouri ? 


am născut» (Ps. 109, 3) — dar aceas- 
tă naştere nu este în trup, ci este mai 
presus de înţelegere şi de exprima- 
re..... Iar Sfântul Duh nu este po- 
rumbel în esență, ci Dumnezeu... 
Duhul Sfânt a apărut în chip de 
porumbel la Botezul Domnului 
în Iordan, şi de aceea numai în 
acest context trebuie înfăţişat 
ca porumbel. Dar în alte contexte, 
cei care au înţelegere nu trebuie să- 
L reprezinte pe Duhul Sfânt ca po- 
rumbel. Pentru că pe Muntele Tabor 
a apărut ca un nor şi alteori altfel. 


Imaginea catolică a Sf. Treimi s- 
a răspândit în lumea ortodoxă 
mai ales începând cu secolul 
XVII. Despre această pictură, în care 
Dumnezeu -Tatăl apare ca bătrân, cu 
Fiul Său -— Hristos în poală şi Sfântul 
Duh ca un porumbel fie între ei, fie 
pe un disc ţinut de Mântuitorul, Vla- 
dimir Lossky susţine că transpune 
doctrina Filioque în forma pic- 
turală. Cu trecerea timpului, astfel 
de reprezentări au devenit din ce în 
ce mai numeroase. 


Icoana Sfintei Treimi care înfăţişează 
„ospitalitatea lui Avraam” şi care 
corespunde întru totul învăţăturii 
Bisericii, atât în conţinut, cât şi în 
expresia ei artistică, este Sfânta 
Treime zugrăvită de Sfântul An- 
drei Rubliov. Această reprezentare 
a celor Trei Persoane biblice sub for- 
mă de îngeri este singura icoană 
admisă a Sfintei Treimi. 

suferinţa 
asumată 


Părintele Arsenie 


Nimic nu m-a ajutat mai mult în 
viaţă ca suferinţa. Singură suferinţa 
este suprema catedra de teologie. 
Sunt sigur că îngerii erau geloşi pe 
noi pentru că ei nu au această sufe- 
rinţă dincolo de firea noastră. Da, 
pentru că nu ştiai dacă trăieşti până 
mâine. Această stare de tensiune 
extraordinară îţi dădea ocazia să 
te cunoşti cu adevărat pe tine 
însuţi. Nu este vorba de o suferin- 
ţă. Tendinţa lor era exterminarea 
prin înfometare. Zarea e o 
„închisoare in închisoare”, făcută de 
unguri pentru români, ca să-i omoa- 
re, unde fără discuţie se aplica regi- 
mul de exterminare specific fiecărui 
ins sau fiecărui grup de inşi. 


Ultimii ani -un an, doi- numai în 
Zarea m-au ţinut. I-am înfruntat la 
o întâlnire pe care ne-au organizat-o 
ei acolo cu deţinuţii vânduți, ceea ce 
era pedepsit cu moartea. Dar nu a 
vrut Dumnezeu. M-au băgat la răci- 
tor. În trei zile mureai - s-a consta- 
tat. La camere frigorifice, unde erau 
minus câteva grade, ştiţi. Era beton 
peste tot, fără pat, fără scaun, dez- 
brăcat. Era regim de exterminare. 
Puteau să te împuşte, dar preferau 
să te lase să mori încet, fără să lase 
urme. E groaznic, dar am supravie- 
țuit! 


Aveam o curiozitate de copil să văd 
cum iese sufletul... Au murit mulți. 
Nu puteam comunica decât prin 
morse, şi au cerut cei de alături să 
se spovedească. Tot prin morse. Eu 
puteam să transmit, dar nu puteam 
să primesc. Dacă te prindea, te 
omora pe loc. Şi am avut următorul 
consemn cu ei, tot prin morse: 

„Mâine, la o anumită ora - am 
apreciat cu ei atunci- staţi în par- 
tea asta a celulei. Eu vă dau semnal 
prin morse, prin perete, să vă 
amintiţi în gând păcatele şi eu vă 
dezleg. Cu o condiţie: dacă muriţi 
până mâine-pentru că aşa se punea 
problema- e valabilă spovedania. 
Dar dacă nu muriţi, la primul pre- 
ot pe care-l întâlniți să vă spovediţi 
din nou de păcate.” 


Adică am procedat cinstit în ceea ce 
priveşte respectiva Taină a Pocăin- 
ţei. Vă spun acestea ca să aveţi o 
imagine a stării noastre spirituale 
acolo, când erai în fiecare mo- 
ment nesigur de clipa urmă- 
toare. Această stare nu era de o zi, 
era de ani. Nu am putut vedea nici 
un semn de bunăvoință omenească 
de la gardieni în tot acest timp. Te 
duşmăneau şi te omorau pentru o 
pârlită de leafă, ca pe un criminal, 
pentru că aşa era educaţia pe care le 
-o făceau: „tâlharilor, dacă nu vă 
astâmpărați, vă băgăm în locul 
lor!” 


Am fost întrebat de mulţi unde a 
fost mai greu: în închisoare sau în 
pustie, pentru cp am trăit şi prin 
pustie. În închisoare, cei care cre- 
deau în Dumnezeu se chinuiau și le 
era rău. Pentru că nu era o forţă 
nevăzută care să oprească niţel por- 
nirile sălbatice, de cruzime, de ură 
care apăsau mereu pe om. Asta lip- 
sea. În pustie însă dracii cu care 
lupţi se temeau de Dumnezeu şi era 
mai uşor, cu toate intemperiile vre- 
mii: iarnă, zăpadă, fiare sălbatice, 
respectiv stare încordată şi acolo. 
Era totuşi o notă de libertate. Dum- 
neavoastră încă nu ştiţi cât e de 

scumpă libertatea şi pentru ce ne-a 
lăsat-o Dumnezeu? Nu-i nimic 
mai scump la Dumnezeu ca 
timpul pe care ni-l dă să-l tră- 
im. 


Pentru că a sufla şi a răsufla e tot de 
la Dumnezeu. Şi atunci a avut ma- 
rea prudență Domnul Hristos să ne 
spună că nu se mișcă fir de păr fără 
voia Mea. Suntem guvernaţi de 
Dumnezeu în toată mişcarea, în 
toate gândurile noastre ascunse. 
Sigur că depinde şi pe ce poziţie te 
aşezi. Având în vedere şi numai lu- 
crul acesta: viaţa veşnică. Dacă te 
rătăceşti de la Adevărul de credinţă, 
dacă eşti neatent sau eşti ateu- 
Doamne fereşte! Că-i mai gravă sta- 
rea aceasta, nepăsarea aceasta. 
Aceasta e nesuferită la Dumnezeu... 
Pentru că nu e atât de supărat 
Dumnezeu pentru anumite 
greşeli pe care le facem, cât e 
pentru că suntem nepăsători. 
Ne amânăm existenţa duhovniceas- 
că, mergem din inerție. E o mare 
greşeală! 


Trebuie trăit 
fiecare moment în 
toată plinătatea lui! 


Să te cunoşti pe tine. Care e una din 
marile greşeli existente în lume? 
Fiinţa omenească, făcută după chi- 
pul şi asemănarea lui Dumnezeu, se 
izolează după propria sa pornire 
egocentrică. 


